เกษตรกรรุ่นใหม่ อำเภอเมืองตรัง เลี้ยงแพะเสริมรายได้ในสวนยางพารา
นายประทิ่น วรรณงาม นักวิชาการส่งเสริมการเกษตรชำนาญการพิเศษ รักษาราชการเกษตรอำเภอเมืองตรัง มอบหมายให้ นักวิชาการส่งเสริมการเกษตร สำนักงานเกษตรอำเภอเมืองตรัง  ลงพื้นที่เยี่ยมเยียนเกษตรกรรุ่นใหม่ (Young Smart Farmer) ผู้สมัครเข้าร่วมโครงการ Young Smart Farmer จังหวัดตรัง ประจำปี  พ.ศ.2565 นางนนทพร วัฒกีเกษตรกรรายดังกล่าว ดำเนินกิจกรรมเลี้ยงแพะเสริมรายได้ในสวนยางพารา ในพื้นที่ 2 ไร่ ม.1 ตำบลนาท่ามเหนือ อำเภอเมืองตรัง จังหวัดตรัง โดยเริ่มหันมาประกอบอาชีพเกษตรเมื่อปี พ.ศ. 2563 หลังจากลาออกจากงานบริษัทในกรุงเทพฯ ปัจจุบันมีการเลี้ยงแพะจำนวน 50 ตัว โดยแบ่งเป็นแพะ พ่อ-แม่พันธุ์ 4 ตัว และลูกพันธุ์จำนวน 40 ตัว ซึ่งจำหน่ายราคาขายปลีกกิโลกรัมละ 180 บาท ราคาขายส่งกิโลกรัมละ 140-160 บาท โดยจำหน่ายให้กับเครือข่ายผู้เลี้ยงแพะจังหวัดตรังและจำหน่ายมูลแพะกระสอบละ 40 บาท (บรรจุกระสอบละ 30 กิโลกรัม) อาหารที่ใช้ในการเลี้ยงจะอาศัยอาหารสำเร็จรูปร่วมกับทางใบปาล์มและหญ้าเป็นหลัก โดยในอนาคตมีการวางแผนที่จะขยายจำนวนแพะ โรงเรือนเลี้ยงแพะเพิ่ม สนใจเนื้อแพะและมูลแพะ สามารถติดต่อ โทร.062-2299474